
PATVIRTINTA
Birštono  muziejaus direktoriaus

2017 m. gruodžio 27 d.

įsakymu Nr. 59

BIRŠTONO MUZIEJAUS VYR. FONDŲ  SAUGOTOJO 
PAREIGYBĖS  APRAŠYMAS

      I. PAREIGYBĖ

1. Birštono muziejaus vyr. fondų  saugotojas  yra įstaigos darbuotojas, dirbantis pagal darbo sutartį.

2. Pareigybės lygis – A2.
II.  SPECIALIEJI REIKALAVIMAI ŠIAS PAREIGAS EINANČIAM  VYR. FONDŲ SAUGOTOJUI

3. Asmuo, einantis šias pareigas, turi atitikti šiuos specialiuosius reikalavimus:

       3.1. turėti aukštąjį universitetinį socialinių, humanitarinių ar pedagoginių mokslų studijų srities arba jam prilygintą istoriko išsilavinimą, leidžiantį kokybiškai atlikti vyr. fondų saugotojo funkcijas, gerai mokėti valstybinę lietuvių kalbą, taip pat užsienio kalbas (anglų, rusų), išmanyti teisės bei apskaitos pagrindus, mokėti dirbti su informacinėmis šiuolaikinėmis technikos priemonėmis.
      3.2. sklandžiai dėstyti mintis raštu ir žodžiu, išmanyti dokumentų rengimo, tvarkymo ir apskaitos taisykles.
      3.3. išmanyti muziejaus veiklos organizavimo principus. 
      3.4. išmanyti raštvedybos taisykles, mokėti dirbti kompiuteriu (MS Office programiniu paketu), biuro įranga.
      3.5  būti  susipažinęs  su  Lietuvos  Respublikos  įstatymais,  Lietuvos  Respublikos  Vyriausybės  nutarimais, išmanyti LR muziejų įstatymą, muziejuose esančių rinkinių apsaugos, apskaitos ir saugojimo instrukciją,  kitus su muziejų administravimu ir veikla susijusius teisės aktus, Europos Sąjungos struktūrinės paramos panaudojimą ir sugebėti visa tai taikyti praktikoje.

III. ŠIAS PAREIGAS EINANČIO VYR. FONDŲ SAUGOTOJO  FUNKCIJOS
4.  Vadovaujantis Lietuvos Respublikos įstatymais bei kitais galiojančiais teisės aktais vykdo Muziejaus ir struktūrinio padalinio fonduose esančių eksponatų saugojimo ir priežiūros reikalavimus:

4.1. veda  ir  visiškai  atsako  už  visų  Muziejuje  bei  jo  Sakraliniame  padalinyje  esančių  eksponatų  apskaitą,  naudojimą, restauravimą  bei  deponavimą kitoms instancijoms;
4.2. aktyviai  dalyvauja  eksponatų,  kitų  reliktų  paieškos  ekspedicijose,  gautus  eksponatus  operatyviai  inventorina,  skelbia juos  pagrindiniame bei pagalbiniame fonduose;
4.3. visiškai atsako  už  ekspozicijoje esančių  eksponatų išdėstymą, temų  aktualumą,  laikmečio  svarbą,  etiketažą;
4.4. laiku  įformina,  aprašo,  deda  eksponatus  į  reikiamą  vietą  fonduose;  teisingai veda pagrindinio  bei  pagalbinio  ir  depozitų  fondų  apskaitos  ir  mokslinio  registravimo  dokumentus;
4.5. atsako  už  Muziejaus  fonduose  esančius  eksponatus,  jų  tikslią  apskaitą,  tvarką  bei  švarą;
    5. rūpinasi  eksponatų  įsigijimu,  pirkimu;
    6. reikalui  esant,  veda  lankytojams  ekskursijas,  susitikimus,  kitus  renginius;
    7. kaupia,  inventorina  ir  atsako  už  Muziejaus  istorinę  bibliotekėlę  iš  gaunamos  periodinės  spaudos,  atrenka  ir kaupia  straipsnius,  liečiančius  istoriją,  įvykius,  renginius,  parodas  Birštono  krašte;
   8.  materialai atsako už  Muziejuje  bei  jo  Sakraliniame  padalinyje  esančius  eksponatus;
   9. iš fonduose esančios medžiagos, rengia parodas, rašo straipsnius į spaudos leidinius, atitinkančius to laikotarpio aktualijas;
  10. trūkstant istorinius faktus atspindinčios medžiagos, ją renka, sistemina ir papildo medžiaga iš    LR ir užsienio archyvų;
  11. Muziejaus  fondai  turi  būti  plombuojami.  Be  rinkinių  saugotojo niekas  neturi  teisės  įeiti  į  saugyklas;
  12. reikalui  esant,  rengia  Fondų  komisijos  posėdžius;
  13. dalyvauja Kultūros ministerijos ir kitų institucijų organizuojamuose seminaruose kvalifikacijos tobulinimui.
IV.  VYR. FONDŲ SAUGOTOJO PAVALDUMAS IR ATSKAITOMYBĖ

14. Vyr.  fondų saugotojas tiesiogiai pavaldus Birštono muziejaus direktoriui.
15. Vyr. fondų saugotojas vykdo Muziejaus nuostatų, Vidaus darbo tvarkos taisyklių, darbų saugos, priešgaisrinės saugos, higienos normų ir šios pareiginės instrukcijos reikalavimus, pasitaikius pažeidimų informuoja Muziejaus direktorių.

16. Kilus  avarinei  situacijai,  nedelsiant  informuoja  spec.  tarnybas  bei  Muziejaus  direktorių.

17. Dėl  specifinių  darbo  sąlygų  Muziejuje,  direktoriaus  nurodymu,  galimi  pareigybės aprašymo pakeitimai.

Pareigybės aprašymą gavau, susipažinau ir įsipareigoju vykdyti:

______________________________ 

(vardas, pavardė)

______________________________

(parašas, data)

